भले 100 मोदी, 100 शाह आ जाएं, कांग्रेस की अगुआई में विपक्ष भाजपा को हटा देगा
Mallikarjun Kharge Nagaland Rally; Follow Nagaland Vidhan Sabha (Assembly) Election 2023 Latest News On Dainik Bhaskar (दैनिक भास्कर)
कांग्रेस अध्यक्ष मल्लिकार्जुन खड़गे ने दावा किया है कि 2024 लोकसभा चुनाव में कांग्रेस की अगुआई में केंद्र की सरकार बनेगी। खड़गे मंगलवार को नगालैंड में एक रैली को संबोधित कर रहे थे। उन्होंने कहा कि भले 100 मोदी और 100 शाह आ जाएं, लेकिन सरकार कांग्रेस की ही बनेगी।
खड़गे ने कहा- '2024 में कांग्रेस की अगुआई में विपक्ष भाजपा को हटा देगा। हम इस बारे में दूसरी पार्टियों से भी बातचीत कर रहे हैं, वरना देश से लोकतंत्र और संविधान खत्म हो जाएगा। प्रधानमंत्री नरेंद्र मोदी एक ऑटोक्रेट की तरह काम कर रहे हैं।'
मोदी-भाजपा के बारे में खड़गे ने कहीं ये 4 बातें...
1. लोगों ने मोदी को चुना, 2024 में वही सबक सिखाएंगे
खड़गे ने कहा, 'मोदी अक्सर कहते हैं कि वो अकेले इंसान हैं, जो देश चला सकते हैं। कोई लोकतांत्रिक व्यक्ति ऐसा नहीं कह सकता है। आपको ये याद रखना चाहिए कि आप लोकतंत्र में हैं। आप तानाशाह नहीं हैं। आपको लोगों ने चुना है और आपको चुनने वाले लोग 2024 में आपको सबक सिखाएंगे।'
2. हम संविधान और लोकतंत्र के साथ चलेंगे
वो बोले, 'गठबंधन की सरकार केंद्र में आएगी और कांग्रेस अगुआई करेगी। हम दूसरी पार्टियों से बात कर रहे हैं। हम लोगों से बातचीत कर रहे हैं, उनसे अपने आइडिया शेयर कर रहे हैं। हम ये बात कर रहे हैं कि किस तरह से 2024 का चुनाव जीतें। अब भाजपा बहुमत में नहीं आएगी। दूसरी पार्टियों को साथ लाकर कांग्रेस की अगुआई में हमें बहुमत मिलेगा। हम संविधान और लोकतंत्र के साथ चलेंगे।'
3. कांग्रेस के लोगों ने आजादी के लिए जान दी, भाजपा ने नहीं
खड़गे ने कहा, '100 मोदी और शाह आ जाएं, ये हिंदुस्तान है। हमारे लोगों ने आजादी के लिए अपनी जिंदगी दी है। कांग्रेस के लोगों ने जान दी है। भाजपा के लोगों ने नहीं दी। एक भाजपा का आदमी बता दो जिसने आजादी की लड़ाई लड़ी हो, जेल गया हो।'
4. आजादी के लिए लड़ रहे गांधी को इन्होंने मार डाला
उन्होंने कहा, 'जो आदमी आजादी के लिए लड़ रहा था.. महात्मा गांधी, उन्हें इन लोगों मार दिया। ऐसे लोग देशभक्ति की बात कर रहे हैं। हमें सिखा रहे हैं, जिन्होंने अपनी जान दी। देश की एकता के लिए इंदिराजी ने, राजीव गांधी ने अपनी जिंदगी दी। भाजपा में किसने अपनी जान दी। उन्हें लगता है कि 2014 में ही आजादी आई है, उन्हें 1947 याद नहीं है।'
कांग्रेस से जुड़ी ये खबरें भी पढ़ें...
कांग्रेस में बदलाव की तैयारी, फंडिंग-ग्राउंड कनेक्शन पर फोकस:मेंबरशिप फीस बढ़ाई जा सकती है, CWC में इलेक्शन संभव
रायपुर में होने वाले अधिवेशन से पहले कांग्रेस में बड़े बदलावों की तैयारी की जा रही है। फोकस नेताओं और वर्कर्स के बीच कनेक्शन और पार्टी फडिंग पर है। कांग्रेस में मेंबरशिप फीस बढ़ाई जा सकती है और कांग्रेस वर्किंग कमेटी (CWC) के मेंबर्स के लिए चुनाव भी हो सकता है। पूरी खबर पढ़ें...
छत्तीसगढ़ में कांग्रेस अधिवेशन से पहले ED के छापे:कोयला घोटाले में 8 नेताओं पर कार्रवाई
छत्तीसगढ़ में सोमवार सुबह प्रवर्तन निदेशालय (ED) ने 6 कांग्रेस नेताओं के ठिकानों पर छापा मारा। इसमें विधायक और पार्टी पदाधिकारी शामिल हैं। एजेंसी ने कोयला लेवी घोटाले में कार्रवाई की है। छत्तीसगढ़ में 4 दिन बाद, यानी 24 फरवरी को कांग्रेस का अधिवेशन होना है। इसमें सोनिया गांधी और राहुल भी आएंगे। इससे पहले ED ने छापे मारे हैं। पूरी खबर यहां पढ़ें...
विदेश मंत्री बोले- इंदिरा गांधी ने मेरे पिता को हटाया:कहा- वे बहुत ईमानदार थे और शायद समस्या यही थी
विदेश मंत्री एस जयशंकर ने एक इंटरव्यू में इंदिरा और राजीव गांधी के प्रधानमंत्री रहते अपने पिता के साथ हुई नाइंसाफी पर पहली बार बात की। जयशंकर ने कहा- मेरे पिता डॉ. के सुब्रमण्यम कैबिनेट सेक्रेटरी थे, लेकिन 1980 में जब इंदिरा गांधी दोबारा चुनकर सत्ता में आईं, तो सबसे पहले उन्हें पद से हटा दिया। मेरे पिता बहुत ईमानदार थे और शायद समस्या यही थी। पूरी खबर पढ़ें...